Diari Oficial de la Generalitat Valenciana


Sumari del DOGV 3754, del 22-05-2000 (2000/3988)

Edicte de 2 de maig de 2000, de l'Institut Valencià de la Joventut, pel qual es notifica l'esmena de la documentació que acompanya la sol·licitud d'ajuda per al lloguer d'habitatge, en relació amb l'Ordre de 5 d'agost de 1999, de la Conselleria de Cultura, Educació i Ciència, per la qual es convocaven ajudes econòmiques per al lloguer d'habitatges per joves.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3754

Data del DOGV
:   22-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/3988


Organisme emissor
:   Institut Valencià de la Joventut

Tipus de document
:   Anunci

Edicte de 2 de maig de 2000, de l'Institut Valencià de la Joventut, pel qual es notifica l'esmena de la documentació que acompanya la sol·licitud d'ajuda per al lloguer d'habitatge, en relació amb l'Ordre de 5 d'agost de 1999, de la Conselleria de Cultura, Educació i Ciència, per la qual es convocaven ajudes econòmiques per al lloguer d'habitatges per joves. [2000/X3988]
  
Davant de la impossibilitat d'efectuar directament la notificació a la senyora Querubina Peñafiel García, amb domicili a Oliva, c/ del Botànic Cabanilles, 15-5é ?cosa que s'ha intentat sense cap efecte?, en compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i a l'efecte que preveu l'article susdit, es procedeix a realitzar la notificació següent.
  
«Vista l'ordre de 5 d'agost de 1999, de la Conselleria de Cultura, Educació i Ciència, per la qual es convoquen ajudes econòmiques per al lloguer d'habitatges per a joves.
  
I vista la documentació aportada juntament amb la seua sol·licitud, segons el que estableix la base tercera de l'ordre susdita, s'observa la falta i/o incorrecció que a continuació s'assenyala:
  
- Declaració responsable firmada per la persona sol·licitant en què consten els punts següents:
  
No ser propietari de cap habitatge a la localitat on està ubicat l'habitatge llogat.
  
No tindre parentiu de consanguinitat fins al quart grau ni d'afinitat fins al segon grau, amb l'arrendador.
  
Estar ocupant com a primer habitatge aquell per al qual es sol·licita la subvenció.
  
- Fotocòpia del document nacional d'identitat.
  
- Certificat d'empadronament a la localitat on radica l'habitatge llogat.
  
- Justificant dels ingressos que percep. Aquesta justificació es farà mitjançant:
  
a) Declaració de l'impost sobre la renda de les persones físiques (IRPF) corresponent a l'any 1998; o,
  
b) Si no n'hi havia, el certificat negatiu de l'Agència Estatal Tributària corresponent a l'any 1998, el qual haurà d'anar acompanyat dels justificants dels ingressos percebuts durant l'any 1998.
  
- Contracte de lloguer.
  
- Dades bancàries.
  
- Certificat d'empadronament en què apareguen totes les persones que ocupen l'habitatge en el supòsit que el preu de lloguer excedisca les 35.000 PTA.
  
Els documents presentats que no siguen originals s'hauran de confrontar degudament.
  
La documentació esmentada s'haurà de presentar dins del termini de deu dies comptadors a partir de l'endemà de la recepció d'aquesta notificació, i se li comunica que, en cas contrari, es considerarà que ha desistit de la seua petició, després de la resolució que prèviament s'haurà de dictar en els termes que preveu l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú».